hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մայիսի 24-ին Էջմիածին համայնքի Զվարթնոց թաղամասի բնակիչ, 58 տարեկան Գևորգ Հովհաննիսյանը իր ծիրանի այգում հարձակման է ենթարկվել: Նա պատմում է, որ այդ օրը կնոջ՝ Անուշի հետ հող էր փորում, երբ այգի եկան անկոչ հյուրեր՝ հարևան Գ-ն եղբոր ու տեղի ջերմոցի տիրոջ՝ Ա. Թ-ի հետ:  Հարևանները հին հաշիվներ ունեին, անհամաձայնություն հողային հարցերում, որի պատճառով նախկինում էլ են բախումներ եղել: Այս անգամ բախումն ավելի կոշտ եղավ և քրեական հետևանքներ ունեցավ նաև հարձակման ենթարկվածների համար:
Մեզ չհաջողվեց կապվել հարձակվողների հետ: Տեղեկություն ունենք, որ նրանք ևս մարմնական վնասվածքներ ունեն, որոնք արձանագրվել են նախաքննության կողմից:
Գևորգ Հովհաննիսյանը գյուղատնտեսական գործիքի մասով հարվածել է նրանցից մեկի գլխին: Ըստ Անուշ Հովհաննիսյանի, ամուսինն այդ հարվածը հասցրել է, ինքնապաշտպանության նպատակով:
Սակայն այս պատմության ամենաուշագրավ հատվածը իրավապահների գործողություններն են:
Ամուսիններն անմիջապես դիմել են ոստիկանություն, դատախազություն, հաղորդում են ներկայացրել այն մասին, որ հարձակման են ենթարկվել: Ոստիկանների գործողութունն այս իրավիճակում եղել է դեպքն արձանագրելն ու հաշտության  կոչեր անելը: Ի դեպ, տեղազննության ժամանակ Անուշին և նրա ամուսնուն չեն հրավիրել:
«Մեզ կանչել է քննիչը, հունիսի 29-ին, ասում է՝ կամ հաշտվում եք, կամ մեղադրյալ եք դառնում, իսկ նրանք՝ տուժող: Իրենք հարձակվեն, իրենք մեզ նվաստացնեն ու իրենք էլ տուժո՞ղ ճանաչվեն», — գանգատվում է իր այգում հարձակման ենթարկված Գևորգ Հովհաննիսյանը:
Իրավապահները կատարեցին խոստումը: Գևորգ Հովհաննիսյանին և նրա կնոջը մեղադրանք առաջադրեցին քրեական օրենսգրքի 117-րդ և 118-ր հոդվածներով՝ «Դիտավորությամբ առողջությանը թեթև վնաս պատճառելը» և «Ծեծը»: Այժմ նրանք երկուսն էլ մեղադրյալի կարգավիճակում են:
27 տարի ամուսինները բնակվել են Ռուսաստանում: Վերադառնալուն պես դիմել են ՀՀ  կառավարությանը հայկական անձնագրեր ստանալու խնդրանքով: Անձնագրերը պատրաստ էին, սակայն որպես մեղադրյալ ներգրավվելուց հետո քաղաքացիություն ստանալու գործընթացը հետաձգվել է անորոշ ժամանակով:
Հարևան Գ-ն և նրա եղբայրը ևս մեղադրյալի կարգավիճակ ունեն:
Հովհաննիսյանների շահերը  ներկայացնող հանրային պաշտպան Հայկազ Գալստյանը Forrights.am-ի հետ զրույցում նկատեց. «Նախաքննությունն ընթանում է փոխադարձ ծեծի շուրջ: Տիկին Անուշը հաղորդում է ներկայացրել, որ իրեն ծեծել են: Ամբողջ խնդիրն այն է, որ հենց նրա հաղորդման հիմքով էլ Գևորգ Հովհաննիսյանը դարձել է մեղադրյալ: Կրկնակի դատաբժշկական փորձաքննություն ուզեցինք, քննիչը ներկայացրեց, դատախազը վերացրեց, մենք հիմա գրավոր դիմում ենք տվել, որ քննիչի բացարկի որոշումները վերցնենք, դատախազին էլ ենք ուզում բացարկել, որովհետև գտնում ենք, որ պատշաճ դատախազական հսկողություն չի իրականացվում»:
Գևորգ Հովհաննիսյանը ցուցմունք տալուց հրաժարվում է ի նշան բողոքի իրավապահների գործողությունների դեմ: Նա դիմում-բողոքներ է գրել գլխավոր դատախազին, Արմավիրի դատախազություն, Նիկոլ Փաշինյանին, Մարդու իրավունքների պաշտպանին:
Նախորդ նյութը«Եղել է մարդ, ում չեն թույլատրել ներկայանալ Քննիչ հանձնաժողով և այդ մարդը Յուրի Խաչատուրովն է»
Հաջորդ նյութը29 օր հացադուլի մեջ գտնվող կալանավորը ոտքերը մեխել է հատակին․ «Իմ պաշտպանյալն անմեղ է»
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է կայացվել
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ Մարկոսյանը ճանաչվել է մեղավոր և համաներմամբ ազատ արձակվել
Ֆլորիդայում փոթորիկի հետևանքով առնվազն 83 մարդ է զոհվել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.